TEAM พุ่ง 5% ลุ้นกำไรปีนี้แตะ 200 ลบ. “ออลไทม์ไฮ” หลังยอดสั่งซื้อทะลัก
TEAM พุ่ง 5% โบรกฯมองกำไรปีนี้แตะ 200 ลบ. ทำ “ออลไทม์ไฮ” หลังยอดสั่งซื้อทะลัก และตั้งฐานก่อนขยายตัวเพิ่มขึ้น 16% CAGR ในสองปีข้างหน้า แนะนำ “ซื้อ” ราคาเป้าหมาย 6.90 บ.
17 ก.ย. 2564

ผู้สื่อข่าวรายงานว่าวันนี้ (17 ก.ย. 2564) ราคาหุ้น บริษัท ทีมพรีซิชั่น จำกัด (มหาชน) หรือ TEAM ปิดภาคเช้า อยู่ที่ระดับ 5.40 บาท เพิ่มขึ้น 0.25 บาท หรือ 4.85% โดยทำจุดสูงสุดที่ 5.50 บาท และทำจุดต่ำสุดที่ 5.20 บาท ด้วยมูลค่าการซื้อขาย 101.94 ล้านบาท

บริษัท หลักทรัพย์ เมย์แบงก์ กิมเอ็ง (ประเทศไทย) จำกัด (มหาชน) ระบุในบทวิเคราะห์ (8 ก.ย. 2564) ว่ากำไรสุทธิครึ่งปีแรก 2564 TEAM ทำได้ตามเป้าและคำสั่งซื้อข้างหน้าที่ยังคงแข็งแกร่งหนุนโมเมนตัมการเติบโต คาดกำไรปีนี้ที่ 200 ล้านบาท ทำจุดสูงสุดรอบทศวรรษ และตั้งฐานก่อนขยายตัวเพิ่มขึ้น 16% CAGR ในสองปีข้างหน้า ขณะที่ Valuation เทรดเพียง PE 15 เท่ายัง ถูกกว่าค่าเฉลี่ยกลุ่มที่ PE 24 เท่า แนะนำ “ซื้อ” ราคาเป้าหมาย 6.90 บาท
 